stanford-oval/wikipedia huggingface dataset:
ฆวน ฟอยต์
ระดับทีมชาติ

ฟอยต์เล่นให้ทีมชาติอาร์เจนตินาอายุไม่เกิน 20 ปี ในปี 2017 เขาลงเล่นให้ทีมชาติชุดเยาวชนไป 12 นัด ในฟุตบอลเยาวชนชิงแชมป์อเมริกาใต้ 2017 และอีก 3 นัดในฟุตบอลโลกเยาวชนอายุไม่เกิน 20 ปี 2017
ฟอยต์ได้ถูกเรียกติดทีมชาติอาร์เจนตินาชุดใหญ่ครั้งแรกในเดือนตุลาคม ค.ศ. 2018 เพื่อแข่งขันเกมกระชับมิตรกับทีมชาติอิรักและทีมชาติบราซิล โดยไม่ได้ลงสนามทั้งสองนัดก่อนที่ในเดือนพฤศจิกายน ปีเดียวกัน เขาจะมีชื่อติดทีมชาติอีกครั้ง และได้ลงเล่นในวันที่ 16 พฤศจิกายน ค.ศ. 2018 ในเกมกระชับมิตร กับเม็กซิโก โดยอาร์เจนตินาเอาชนะไปด้วยคะแนน 2–0 เขายังได้รับรางวัลผู้เล่นยอดเยี่ยมประจำนัด (man of the match) อีกด้วย ฟอยตื ยังมีชื่อติดทีมชาติเพื่อแข่งขันโกปาอาเมริกา 2019 ที่ประเทศบราซิล โดยเขาได้ลงเล่นนัดแรกในนัดที่สามของรอบแบ่งกลุ่มกับกาตาร์ เขาเริ่มลงเล่นในตำแหน่งแบ็กขวาในอีกสามนัดถัดมา รวมถึงรอบรองชนะเลิศที่พวกเขาแพ้ บราซิล 2–0 และรอบชิงที่สามกับชีลี ซึ่งทีมของเขาชนะ 2–1
สถิติ

| สโมสร | ฤดูกาล | ลีก> ดิวิชั่น | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ลีกคัพ> ลงเล่น | ลีกคัพ> ประตู | ระดับทวีป> ลงเล่น | ระดับทวีป> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| เอสตูเดียนเตส | 2016–17 | ปริเมราดิบิซิออน | 7 | 0 | 0 | 0 | — | — | 2 | 0 | 9 | 0 |
| ทอตนัมฮอตสเปอร์ | 2017–18 | พรีเมียร์ลีก | 0 | 0 | 5 | 0 | 2 | 0 | 1 | 0 | 8 | 0 |
| ทอตนัมฮอตสเปอร์ | 2018–19 | พรีเมียร์ลีก | 12 | 1 | 2 | 0 | 1 | 0 | 2 | 0 | 15 | 1 |
| ทอตนัมฮอตสเปอร์ | 2019–20 | พรีเมียร์ลีก | 4 | 0 | 0 | 0 | 0 | 0 | 3 | 0 | 7 | 0 |
| ทอตนัมฮอตสเปอร์ | รวม | รวม | 16 | 1 | 7 | 0 | 3 | 0 | 6 | 0 | 30 | 1 |
| บิยาร์เรอัล (ยืมตัว) | 2020–21 | ลาลิกา | 16 | 0 | 4 | 0 | — | — | 11 | 1 | 31 | 1 |
| รวมทั้งสิ้น | รวมทั้งสิ้น | รวมทั้งสิ้น | 39 | 1 | 11 | 0 | 3 | 0 | 19 | 1 | 72 | 2 |
↑  ลงเล่นใน โกปาซูดาเมริกานา
1 2 3  ลงเล่นในยูฟ่าแชมเปียนส์ลีก
↑  ลงเล่นใน ยูฟ่ายูโรปาลีก
สถิติ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| อาร์เจนตินา | 2018 | 1 | 0 |
| อาร์เจนตินา | 2019 | 9 | 0 |
| อาร์เจนตินา | 2020 | 1 | 0 |
| รวม | รวม | 11 | 0 |
เกียรติประวัติ

บิยาร์เรอัล
ยูฟ่ายูโรปาลีก: 2020–21
ทีมชาติอาร์เจนตินา
ฟุตบอลโลก: 2022
คอนเมบอล-ยูฟ่า คัพ ออฟ แชมเปียนส์: 2022
แหล่งข้อมูลอื่น

ข้อมูลของ ฆวน ฟอยต์ ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลบิยาร์เรอัล  |
| --- | --- |
 1 เรย์นา  2 กัสปาร์  3 อัลบิโอล  4 เปา ตอร์เรส  5 ปาเรโฆ  6 กาปูเอ  7 ฌาราร์ต  8 ฟอยต์  9 อัลกาเซร์  10 อิบอร์รา  11 ชุควูเซ  12 เอสตูปิญญัน  13 รูลิ  14 ตริเกโรส  16 ดียา  17 อัลกาเซร์  18 โมเรโน  19 กอเกอแล็ง  20 เปญญา  21 ปิโน  22 มานดี  23 โกเมซ  24 เปดราซา  25 โอรีเย  26 กูเอนกา  32 บาเอนา  ผู้จัดการ: ปาเชตา 
| ด ค กรายชื่อนักกีฬาทีมชาติอาร์เจนตินา – โกปาอาเมริกา 2019 (อันดับที่สาม) |
| --- | --- | --- |
|  1 อาร์มานิ  2 ฟอยต์  3 ตาเกลียฟิโก  4 ซาราเบีย  5 ปาเรเดส  6 เปเซลา  7 เปเรย์รา  8 อากุญญา  9 อาเกวโร  10 เมสซิ (c)  11 ดิ มาริอา  12 มาร์เชซิน  13 ฟูเนส โมริ  14 กัสโก  15 ปิซาร์โร  16 เด โปล  17 โอตาเมนดิ  18 โรดริเกซ  19 ซัวเรซ  20 โล เซลโซ  21 ดิบาลา  22 มาร์ติเนซ  23 มูโซ  ผู้ฝึกสอน: เอสกาโลนิ  |  1 อาร์มานิ  2 ฟอยต์  3 ตาเกลียฟิโก  4 ซาราเบีย  5 ปาเรเดส  6 เปเซลา  7 เปเรย์รา  8 อากุญญา  9 อาเกวโร  10 เมสซิ (c)  11 ดิ มาริอา  12 มาร์เชซิน  13 ฟูเนส โมริ  14 กัสโก  15 ปิซาร์โร  16 เด โปล  17 โอตาเมนดิ  18 โรดริเกซ  19 ซัวเรซ  20 โล เซลโซ  21 ดิบาลา  22 มาร์ติเนซ  23 มูโซ  ผู้ฝึกสอน: เอสกาโลนิ  |  |
| ด ค กรายชื่อนักกีฬาทีมชาติอาร์เจนตินา – ชนะเลิศ ฟุตบอลโลก 2022 (สมัยที่ 3) |
| --- | --- | --- |
|  1 อาร์มานิ  2 ฟอยต์  3 ตาเกลียฟิโก  4 มอนติเอล  5 ปาเรเดส  6 เปเซลา  7 เด โปล  8 อากุญญา  9 อัลบาเรซ  10 เมสซิ (กัปตัน)  11 ดิ มาริอา  12 รูลิ  13 โรเมโร  14 ปาลาซิโอส  15 กอร์เรอา  16 อัลมาดา  17 โกเมซ  18 โรดริเกซ  19 โอตาเมนดิ  20 มัก อาลิสเตร์  21 ดิบาลา  22 เลา. มาร์ติเนซ  23 เอ. มาร์ติเนซ  24 เฟร์นันเดซ  25 ลิ. มาร์ติเนซ  26 โมลินา  ผู้ฝึกสอน: เอสกาโลนิ  |  1 อาร์มานิ  2 ฟอยต์  3 ตาเกลียฟิโก  4 มอนติเอล  5 ปาเรเดส  6 เปเซลา  7 เด โปล  8 อากุญญา  9 อัลบาเรซ  10 เมสซิ (กัปตัน)  11 ดิ มาริอา  12 รูลิ  13 โรเมโร  14 ปาลาซิโอส  15 กอร์เรอา  16 อัลมาดา  17 โกเมซ  18 โรดริเกซ  19 โอตาเมนดิ  20 มัก อาลิสเตร์  21 ดิบาลา  22 เลา. มาร์ติเนซ  23 เอ. มาร์ติเนซ  24 เฟร์นันเดซ  25 ลิ. มาร์ติเนซ  26 โมลินา  ผู้ฝึกสอน: เอสกาโลนิ  |  |
ดานิเอล อัลซิเดส การ์ริออน

| ดานิเอล อัลซิเดส การ์ริออน การ์ซิอา |
| --- | --- |
ดานิเอล อัลซิเดส การ์ริออน
เกิด: 12 สิงหาคม ค.ศ. 1857(1857-08-12) เซร์โรเดปัสโก ประเทศเปรู
เสียชีวิต: ตุลาคม 5, 1885(1885-10-05) (28 ปี) ลิมา ประเทศเปรู
สัญชาติ: เปรู
มีชื่อเสียงจาก: โรคการ์ริออน (ไข้โอโรยา)
รางวัล: วีรชนแห่งชาติโดยรัฐบาลเปรู
อาชีพทางวิทยาศาสตร์
สาขา: แพทยศาสตร์
 
ดานิเอล อัลซิเดส การ์ริออน การ์ซิอา (สเปน: Daniel Alcides Carrión García; 12 สิงหาคม 1857 – 5 ตุลาคม 1885) เป็นนักศึกษาแพทย์ชาวเปรู ชื่อของเขาได้รับการนำไปตั้งให้กับโรคการ์ริออน
การ์ริออนเป็นที่รู้จักจากการทดลองพิสูจน์เชื้อก่อโรคตัวหนึ่งโดยการทดลองนำเชื้อจากหูดของผู้ป่วยวัย 14 ปี เพาะและนำเข้ากระแสเลือดของตัวเองในปี 1885 ต่อมาเขาเสียชีวิตจากการติดเชื้อในปีเดียวกัน เป้าหมายของเขาคือการแสดงความสัมพันธ์ระหว่างระยะเลือดฉับพลันว่าจากโรคไข้โอโรยา กับภาวะเรื้อรังที่เกิดขึ้นในภายหลังจากโรค ซึ่งเรียกว่า verruga peruana ซึ่งเป็นอาการแสดงออกลักษณะคล้ายหูดสีแดงบนผิวหนัง การทดลองนำเชื้อเข้ากระแสเลือดของตนเองนั้นช่วยพิสูจน์ความสัมพันธ์ระหว่างการเกิดโรค เชื้อ และอาการต่าง ๆ ของไข้โอโรยา นักเรียนแพทย์มิตรสหายของการ์ริออนผู้ช่วยเขาทำการทดลองนี้ต่อมาถูกจับกุมฐานฆาตกรรมหลังการ์ริออนเสียชีวิต แต่ต่อมาก็ได้รับการปล่อยตัว ในปี 1938 มัคซีเมอ ฮันส์ กุตชึญสกี รอดชีวิตจากการทดลองที่คล้ายคลึงกัน
ปัจจุบันร่างของการ์ริออนฝังไว้ที่สุสานของโรงพยาบาลแห่งชาติ 2 พฤษภาคม ในลิมา และในปี 1991 รัฐบาลเปรูประกาศเชิดชูเกียรติให้การ์ริออนเป็น "วีรชนแห่งชาติ" (Héroe Nacional) รวมถึงวันที่เขาเสียชีวิต (5 ตุลาคม) ของทุกปีได้รับการเฉลิมฉลองเป็นวันแพทย์แห่งชาติของเปรู (Día de la medicina Peruana) นอกจากนี้ ชื่อของเขายังได้รับการนำไปตั้งเป็นชื่อมหาวิทยาลัยแห่งชาติดานิเอล อัลซิเดส การ์ริออน และสนามกีฬาดานิเอล อัลซิเดส การ์ริออน ทั้งคู่ตั้งอยู่ในเซร์โรเดปัสโก เมืองบ้านเกิดของเขา
ดูเพิ่ม

บาร์ตอเนลลา
ซานเตียโกเดกอมโปสเตลา

| เมืองเก่าซานเตียโกเด กอมโปสเตลา * |
| --- | --- |
  แหล่งมรดกโลกโดยยูเนสโก
ด้านหน้าอาสนวิหารซานเตียโกเดกอมโปสเตลา
ประเทศ:  สเปน
ประเภท: มรดกทางวัฒนธรรม
เกณฑ์พิจารณา: (i) (ii) (vi)
ประวัติการขึ้นทะเบียน
ขึ้นทะเบียน: 2528 (คณะกรรมการสมัยที่ 9)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
ซานเตียโกเดกอมโปสเตลา (สเปน: Santiago de Compostela) หรือ ซานเตียโก เป็นเมืองหลักของแคว้นปกครองตนเองกาลิเซีย ตั้งอยู่ทางภาคตะวันตกเฉียงเหนือของประเทศสเปนในจังหวัดอาโกรุญญา ปัจจุบัน (ค.ศ. 2007) มีประชากร 92,919 คน เมืองนี้เคยได้รับการประกาศให้เป็นเมืองหลวงทางวัฒนธรรมของยุโรปประจำปี ค.ศ. 2000 อาสนวิหารซานเตียโกเดกอมโปสเตลาซึ่งเป็นสถาปัตยกรรมแบบโรมาเนสก์ของเมืองนี้ยังเป็นจุดหมายปลายทางของเส้นทางจาริกแสวงบุญสำคัญที่มีมาตั้งแต่สมัยกลางอีกด้วย นั่นคือ เส้นทางนักบุญเจมส์ (Way of St. James; ภาษากาลิเซีย: Camiño de Santiago)
สันนิษฐานว่าอนารยชนเยอรมันพวกซูเอบีเป็นผู้ตั้งเมืองซานเตียโกเดกอมโปสเตลาขึ้นในปลายคริสต์ศตวรรษที่ 4 หรือต้นคริสต์ศตวรรษที่ 5 ส่วนที่มาของชื่อเมืองนั้นยังไม่แน่ชัด แต่เชื่อกันว่า "Compostela" นี้มาจากคำในภาษาละตินว่า campus stellae (แปลว่า "ท้องทุ่งแห่งดวงดาว") ดังนั้น "Santiago de Compostela" จึงมีความหมายว่า "นักบุญเจมส์ในท้องทุ่งแห่งดวงดาว" มาจากความเชื่อที่ว่ากระดูกของนักบุญเจมส์นั้นถูกส่งมาจากตะวันออกกลางสู่สเปน ต่อมากระดูกเหล่านี้ก็ถูกฝังในที่ซึ่งกลายเป็นมหาวิหารซานเตียโกเดกอมโปสเตลาทุกวันนี้ นอกจากนี้ยังมีความเชื่อว่าชื่อเมืองนี้มาจากคำอื่น ๆ อีก เช่น Composita Tella แปลว่า "พื้นที่ฝังศพ" เป็นต้น
สถานที่สำคัญ

มหาวิหารซานเตียโกเดกอมโปสเตลา
มหาวิทยาลัยซานเตียโกเดกอมโปสเตลา
เมืองพี่น้อง

บัวโนสไอเรส, ประเทศอาร์เจนตินา
มัชฮัด, ประเทศอิหร่าน
ซังตียากูดูกาไซ, ประเทศโปรตุเกส
โกม, ประเทศอิหร่าน
ฆาบิเอร์ ปาติญโญ

| 0 | 1 | 2 | 3 |
| --- | --- | --- | --- |
 ปาติญโญกับฟิลิปปินส์ในเอเชียนคัพ 2019
ข้อมูลส่วนตัว
ชื่อเต็ม:  ฆาบิเอร์ ปาติญโญ ลาชิกา
วันเกิด:   (1988-02-14) 14 กุมภาพันธ์ ค.ศ. 1988 (36 ปี)
สถานที่เกิด:  San Sebastián de los Reyes สเปน
ส่วนสูง:  1.83 m (6 ft 0 in)
ตำแหน่ง:  กองหน้า
สโมสรเยาวชน
:  Alcobendas
สโมสรอาชีพ*
| ปี |  ทีม |  ลงเล่น |  (ประตู) |
| 2007–2008 |  Alcobendas |  31 |  (13) |
| 2008–2011 |  S.S. Reyes |  70 |  (26) |
| 2011–2013 |  Córdoba |  52 |  (10) |
| 2013 |  → Xerez (loan) |  4 |  (0) |
| 2013–2015 |  บุรีรัมย์ ยูไนเต็ด |  54 |  (35) |
| 2015–2018 |  เหอหนาน เจี้ยนเย่ |  60 |  (21) |
| 2018–2019 |  บุรีรัมย์ ยูไนเต็ด |  11 |  (4) |
| 2019 |  → ราชบุรี มิตรผล (ยืมตัว) |  12 |  (6) |
| 2020–2021 |  ราชบุรี มิตรผล |  27 |  (6) |
| 2021 |  การท่าเรือ |  6 |  (1) |
| รวม |   |  336 |  (123) |
ทีมชาติ‡
| 2013–2021 |  ฟิลิปปินส์ |  20 |  (7) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 27 พฤศจิกายน 2021 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 10 ตุลาคม ค.ศ. 2019 (UTC)
ฆาบิเอร์ ปาติญโญ ลาชิกา (สเปน: Javier Patiño Lachica; 14 กุมภาพันธ์ พ.ศ. 2531 –) เป็นอดีตนักฟุตบอลชาวฟิลิปปินส์ และเป็นอดีตนักฟุตบอลลูกครึ่งสเปน-ฟิลิปปินส์​ เคยเล่นในตำแหน่งกองหน้าให้แก่การท่าเรือ ในไทยลีก เป็นสโมสรสุดท้าย และเคยเล่นให้กับทีมชาติฟิลิปปินส์
สโมสร > บุรีรัมย์ ยูไนเต็ด

ในฤดูกาล 2556 ปาติญโญทำประตูในไทยพรีเมียร์ลีกทั้งหมด 14 ลูก ซึ่งมากเป็นอันดับที่ 4 รองจากการ์เมโล กอนซาเลซ (บุรีรัมย์ ยูไนเต็ด), เคลย์ตง ซิลวา (บีอีซี เทโร) และธีรศิลป์ แดงดา (เอสซีจี เมืองทอง ยูไนเต็ด) นอกจากนี้เขายังได้รับรางวัลผู้เล่นยอดเยี่ยมประจำเดือนเมษายน พ.ศ. 2556 ต่อมาในฤดูกาล 2557 ปาติญโญทำประตูในลีกทั้งหมด 21 ลูก ซึ่งมากเป็นอันดับที่ 2 เป็นรองเพียงเอเบร์ชี เฟร์นังจิส จากราชบุรี มิตรผล เท่านั้น นอกจากนี้เขายังทำอีกหนึ่งแฮตทริกในลีก ในนัดที่บุรีรัมย์เปิดบ้านเอาชนะสุพรรณบุรี 4–0 เมื่อวันที่ 2 สิงหาคม พ.ศ. 2557
สโมสร > บุรีรัมย์ ยูไนเต็ด (ครั้งที่ 2) > ฤดูกาล 2561

ในวันที่ 23 เมษายน พ.ศ. 2561 บุรีรัมย์ ยูไนเต็ด บรรลุข้อตกลงในการคว้าตัว ฆาบิเอร์ ปาติญโญ จากเห่อหนาน เป็นที่เรียบร้อย โดยเจ้าตัวจะสวมเสื้อหมายเลข 20 ต่อมาในวันที่ 13 มิถุนายน พ.ศ. 2561 โตโยต้า ลีกคัพ รอบ 32 ทีมสุดท้าย ปาติญโญทำหนึ่งประตูช่วยให้บุรีรัมย์บุกไปเอาชนะลำปาง 3–1 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 8 สิงหาคม พ.ศ. 2561 โตโยต้า ลีกคัพ รอบ 8 ทีมสุดท้าย ปาติญโญทำหนึ่งประตูช่วยให้บุรีรัมย์เปิดบ้านเอาชนะอุบล ยูไนเต็ด ไปได้ 4–1 ผ่านเข้าสู่รอบรองชนะเลิศได้สำเร็จ ต่อมาในวันที่ 12 กันยายน พ.ศ. 2561 ปาติญโญทำประตูแรกในลีก ช่วยให้บุรีรัมย์เปิดบ้านเอาชนะสุโขทัยไปได้ 4–1 ต่อมาในวันที่ 26 กันยายน พ.ศ. 2561 ช้าง เอฟเอคัพ รอบรองชนะเลิศ ปาติญโญทำหนึ่งประตูช่วยให้บุรีรัมย์เอาชนะศรีสะเกษที่สนามกีฬาบุณยะจินดาไปได้ 2–1 ผ่านเข้าสู่รอบชิงชนะเลิศได้สำเร็จ ต่อมาในวันที่ 29 กันยายน พ.ศ. 2561 ปาติญโญทำประตูที่ 2 ในลีก ช่วยให้บุรีรัมย์เปิดบ้านเอาชนะพัทยา ยูไนเต็ด ไปได้ 3–0 โดยมีการฉลองแชมป์ไทยลีกสมัยที่ 6 หลังจบการแข่งขันนัดนั้น ต่อมาในวันที่  3 ตุลาคม พ.ศ. 2561 ปาติญโญทำประตูที่ 3 ในลีก ช่วยให้บุรีรัมย์บุกไปเอาชนะแอร์ฟอร์ซ ยูไนเต็ด ที่สนามกีฬาธูปะเตมีย์ 4–2 และในวันที่ 7 ตุลาคม พ.ศ. 2561 ไทยลีกนัดปิดฤดูกาล ปาติญโญทำประตูที่ 4 ในลีก ช่วยให้บุรีรัมย์บุกไปเอาชนะราชบุรีที่มิตรผลสเตเดียม 1–0 ทำให้บุรีรัมย์กลายเป็นสโมสรที่เก็บคะแนนในลีกต่อฤดูกาลสูงที่สุดในประวัติศาสตร์ โดยอยู่ที่ 87 คะแนน จากการแข่งขัน 34 นัด
สโมสร > บุรีรัมย์ ยูไนเต็ด (ครั้งที่ 2) > ฤดูกาล 2562

ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร ปาติญโญลงเล่นเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ June 22, 2019 ปาติญโญทำประตูแรกในลีก ช่วยให้บุรีรัมย์เปิดบ้านเอาชนะเชียงใหม่ไปได้ 4–0
สโมสร > บุรีรัมย์ ยูไนเต็ด (ครั้งที่ 2) > ราชบุรี มิตรผล (ยืมตัว)

ในวันที่ 1 กรกฎาคม พ.ศ. 2562 สโมสรฟุตบอลราชบุรี มิตรผล ได้ทำการยืมตัวฆาบิเอร์ ปาติญโญ จากบุรีรัมย์ ยูไนเต็ด โดยสัญญายืมตัวจะมีผลจนจบฤดูกาล 2562 ต่อมาในวันที่ 6 กรกฎาคม พ.ศ. 2562 ปาติญโญได้ลงสนามนัดแรกในลีกให้กับราชบุรี ในนัดที่ราชบุรีเปิดบ้านไล่ตามตีเสมอการท่าเรือ 1–1
ทีมชาติ

ในวันที่ 5 กันยายน พ.ศ. 2562 ฟุตบอลโลก 2022 รอบคัดเลือก ฟิลิปปินส์ เปิดปานาอัดปาร์กแอนด์สเตเดียม พบกับ ซีเรีย ในนัดนั้น ฆาบิเอร์ ยิงประตูขึ้นนำให้กับฟิลิปปินส์ แต่สุดท้ายก็ถูกซีเรียยิงแซงจนพ่ายแพ้คาบ้านไป 2–5
ทีมชาติ > การทำประตูในนามทีมชาติ

| # | วันที่ | สนาม | คู่แข่ง | แต้มประตู | ผล | รายการแข่งขัน |
| --- | --- | --- | --- | --- | --- | --- |
| 1. | 24 มีนาคม 2556 | Rizal Memorial Stadium, Manila, Philippines |  กัมพูชา | 4–0 | 8–0 | 2014 AFC Challenge Cup qualifier |
| 2. | 24 มีนาคม 2556 | Rizal Memorial Stadium, Manila, Philippines |  กัมพูชา | 6–0    | 8–0 | 2014 AFC Challenge Cup qualifier |
| 3. | 11 มิถุนายน 2558 | Philippine Sports Stadium, Bulacan, Philippines |  บาห์เรน | 2–0 | 2–1 | ฟุตบอลโลก 2018 รอบคัดเลือก |
| 4. | 28 มีนาคม 2560 | Rizal Memorial Stadium, Manila, Philippines |  เนปาล | 4–1 | 4–1 | เอเชียนคัพ 2019 รอบคัดเลือก |
| 5. | 13 มิถุนายน 2560 | Pamir Stadium, Dushanbe, Tajikistan |  ทาจิกิสถาน | 2–0 | 4–3 | เอเชียนคัพ 2019 รอบคัดเลือก |
| 6. | 13 มิถุนายน 2560 | Pamir Stadium, Dushanbe, Tajikistan |  ทาจิกิสถาน | 3–0 | 4–3 | เอเชียนคัพ 2019 รอบคัดเลือก |
| 7. | 5 กันยายน 2562 | Panaad Stadium, Bacolod, Philippines |  ซีเรีย | 1–0 | 2–5 | ฟุตบอลโลก 2022 รอบคัดเลือก |
เกียรติประวัติ

ไทยลีก (3): 2556, 2557, 2561
ไทยเอฟเอคัพ (1): 2556
ไทยลีกคัพ (1): 2556
ไทยแลนด์แชมเปียนส์คัพ (2): 2557, 2562
แหล่งข้อมูลอื่น

ประวัติของ ฆาบิเอร์ ปาติญโญ ที่ BDFutbol
ฆาบิเอร์ ปาติญโญ ที่ National-Football-Teams.com
Stats at Futbolesta (สเปน)
ดอร่าดิเอกซ์พลอเรอร์

| ดอร่าดิเอกซ์พลอเรอร์ |
| --- | --- |

ประเภท: แอคชั่น ผจญภัย
สร้างโดย: คริส กิฟฟอร์ด วาเลลีน เวลช์ วอลเดส์ อีริก เวนเนอร์
กำกับโดย: จอร์จ เอส. ชาลตาส์ แกรี่ คอนราด เฮนรี่ เลอนาร์ดิน-เมทเดน ชีรี่ โพแล็ก อาร์นี่ วอง
เสียงของ: เคทลิน แซนเชซ, เคทลิน แฮร์เลยส์, ฟาตมา ปตาเชก ให้เสียง ดอร่า แฮร์ริสัน แชค, รีเจน มิสราฮิ ให้เสียง บูทส์ มาร์ค เวลเนอ์ ให้เสียง สไวเปอร์ ซาชา โตโต และ อาเล็กซ์ซานเดรีย สุอาเรซ ให้เสียง แบคแพค
ผู้ประพันธ์ดนตรีแก่นเรื่อง: Joshua Sitron Billy Straus
ดนตรีแก่นเรื่องเปิด: Dora the Explorer Theme
ดนตรีแก่นเรื่องปิด: various closing themes
ประเทศแหล่งกำเนิด: สหรัฐ
ภาษาต้นฉบับ: อังกฤษ   สเปน (สอนภาษาสเปน)
จำนวนฤดูกาล: 8
จำนวนตอน: 171 (ออกอากาศแล้ว) (รายชื่อตอน)
การผลิต
ผู้อำนวยการผลิต: คริส กิฟฟอร์ด
ผู้อำนวยการสร้าง: วาเลลีน เวลช์ วอลเดส์
ผู้ลำดับภาพ: Gayle McIntyre Karyn Finley Powell David Wigforss
ความยาวตอน: 22 นาที-23 นาที 1 ชั่วโมง (เดอะมูฟวี่)
บริษัทผู้ผลิต: นิคคาโลเดียนโปรดักชั่นส์ นิคคาโลเดียนแอนิเมชั่นสตูดิโอ
ออกอากาศ
เครือข่าย: นิคคาโลเดียน นิคจูเนียร์ ซีบีเอส (2000-2006)
ออกอากาศ: 14 สิงหาคม ค.ศ. 2000 (2000-08-14) – 5 มิถุนายน ค.ศ. 2014 (2014-06-05)
การแสดงที่เกี่ยวข้อง
ดิเอโก้เจ้าหนูอนุรักษ์
ดอร่าดิเอกซ์พลอเรอร์ หรือ ดอร่าสาวน้อยนักผจญภัย (อังกฤษ: Dora the Explorer ; สเปน: Dora la Exploradora) เป็นทีวีซีรีส์แอนิเมชั่น สร้างขึ้นโดยคริส กิฟฟอร์ด, วาเลอ รีวอลช์ และ เอริก เวนเนอร์  Dora the Explorer จะกลายเป็นแอนิเมชั่นเสร็จสมบูรณ์ในปี พ.ศ. 2543 การแสดงจะดำเนินการเกี่ยวกับนิคคาโลเดียนเครือข่ายเคเบิลทีวีรวมทั้งการเชื่อมโยงช่องนิคจูเนียร์และออกอากาศทางซีบีเอสจนถึงกันยายน พ.ศ. 2549 เสียงภาษาสเปนได้ทำการออกอากาศครั้งแรกทาง นิคคาโลเดียน ใน ประเทศสเปน ตั้งแต่เดือนเมษายน พ.ศ. 2551 รุ่นของโปรแกรมนี้ได้รับการดำเนินการในการเป็นส่วนหนึ่งของ Planeta U Block ซีรีส์เป็นผู้ร่วมผลิตโดยนิคจูเนียร์โปรดักชั่น และ นิคสตูดิโอแอนิเมชั่น Dora the Explorer จะเป็นหนึ่งในการแสดงที่ยาวที่สุดในการพัฒนาของนิคจูเนียร์ในช่วงฤดูกาลที่หกแสดงกลายเป็นซีรีส์ของนิคจูเนียร์ ก่อนหน้านี้คือ Blue's Clues มี 143 ตอนที่มี 144 หลังจากที่มีการออกอากาศทางโทรทัศน์ที่เสร็จสมบูรณ์
ตัวละคร

ดอร่า - เสียงโดย เคทลิน แฮร์เลยส์ (2000-2007), เคทลิน แซนเชซ (2008–2011), ฟาตมา ปลาเชก (2012-2014)
บูทส์ - เสียงโดย แฮร์ริสัน แชค (2000-2007), รีเจน มิสราฮิ (2008-2012), โคดา กุยซอย (2012-2014)
สไวเปอร์ - เสียงโดย มาร์ค เวลเนอ์
แบคแพค - เสียงโดย ซาซา โตโร (2000-2007), อาเล็กซ์ซานเดรีย สุอาเรซ (2008-2014)
แผนที่ - เสียงโดย มาร์ค เวลเนอ์
อิซา - เป็นอีกัวน่าสีเขียว
ทิโก - กระรอกสีม่วง
เบนนี - กระทิงสีฟ้า
ดูเพิ่ม

ดิเอโก้เจ้าหนูอนุรักษ์
ดาบิด ปิซาร์โร

ดาบิด มาร์เซโล ปิซาร์โร กอร์เตส (สเปน: David Marcelo Pizarro Cortés) นักฟุตบอลอาชีพสังกัดฟิออเรนตินา เกิดเมื่อวันที่ 11 กันยายน ค.ศ. 1979 ที่ประเทศชิลี ปิซาร์โรเริ่มเล่นให้กับทีมชาติชิลีเป็นครั้งแรก เมื่อหน้าร้อน ปี ค.ศ. 2000 ในทัวร์นาเม้นต์โอลิมปิกที่ซิดนีย์ โดยปกติแล้วเขาจะเล่นในตำแหน่งกองกลาง เขามีส่วนร่วมในการช่วยผ่านบอลให้กับผู้เล่นส่วนใหญ่ในสนามจนสามารถพังประตูมาแล้วหลายครั้ง สิ่งที่โดดเด่นของเขา คือ การยิงฟรีคิกได้แม่นยำและหนักหน่วง
เมื่อปี ค.ศ. 1997-1998 เขาเริ่มต้นค้าแข้งในตำแหน่งกองกลางตัวรุกกับสโมสรซานติอาโก วันเดอร์เรอส์ ประเทศชิลี จากนั้น อูดิเนเซ่ หนึ่งในสโมสรกัลโช่ เซเรียอา ได้ดึงตัวเขาเข้ามาร่วมทีม แต่เขาค้าแข้งให้กับอูดิเนเซ่เพียงช่วงเวลาสั้น ๆ ก็ถูกทีม Universidad de Chile หนึ่งในสโมสรในลีคอเมริกาใต้ ยืมตัวไปร่วมทีม ในขณะที่ปิซาร์โรอยู่ที่อูดิเนเซ่นั้น เป็นการร่วมทำงานกันครั้งแรกระหว่างเขาและลูชาโน่ สปัลเล็ตเติ ซึ่งเป็นเทรนเนอร์ของอูดิเนเซ่ในขณะนั้น
ปิซาร์โร เซ็นสัญญามาสวมยูนิฟอร์มของงูใหญ่อินเตอร์มิลานเมื่อวันที่ 14 กรกฎาคม ค.ศ. 2005 มีสัญญาร่วมกันทั้งหมด 4 ปี ด้วยค่าตัวจำนวน 12 ล้านยูโร[ต้องการอ้างอิง] เขาค่อนข้างจะมีปัญหากับทีม จนถึงขั้นเรียกร้องขอออกจากสโมสรอินเตอร์เลยทีเดียว เพียงแค่ฤดูกาลเดียวระหว่างปิซาร์กับอินเตอร์มิลาน เขาได้สคูเด็ตโต้ (ผลพวงจากคดีกัลโช่โปลี) ซุปเปอร์โคปปา และ โคปปาอิตาเลีย
สิงหาคม ค.ศ. 2006 ปิซาร์โรยอมรับข้อเสนอจากทีมโรมาด้วยค่าตัว 6.5 ล้านยูโร โดยโรมาเป็นเจ้าของร่วมกันกับอินเตอร์มิลาน และเป็นการกลับมาร่วมงานกันอีกครั้ง ระหว่างเขาและลูชาโน่ สปัลเล็ตติ ภายใต้ร่มรังหมาป่า เหลืองแดง หลังจากจบฤดูกาล 2006-2007 โรมาค่อนข้างที่จะประสบความสำเร็จไม่น้อย โดยการสามารถเข้าสู่รอบ 8 ทีมสุดท้ายในเกมใหญ่อย่าง ชปล , จบคัมปิโอนาโต้ ในตำแหน่งรองแชมป์และยัดเยียดความพ่ายแพ้ให้กับอินเตอร์มิลานในถ้วยโคปปาอิตาเลีย ด้วยประตูรวม 7-4 ซึ่งหมายถึงตำแหน่งแชมป์โคปปาฤดูกาล 2006-2007 มิถุนายน 2007 สโมสรโรมาประกาศอย่างเป็นทางการว่า ทางสโมสรได้ซื้อตัวปิซาร์โรมาเป็นกรรมสิทธิ์แต่เพียงผู้เดียว โดยโรมาต้องจ่ายเงินอีกจำนวน 5.75 ล้านยูโรแก่อินเตอร์
เกียรติประวัติ

สกูเดตโต 1 ฤดูกาล 2005-2006 กับอินเตอร์มิลาน
โคปปาอีตาเลีย 2 ฤดูกาล 2005-2006 กับอินเตอร์มิลาน และ ฤดูกาล 2006-2007 กับ โรมา
ซุเปอร์โคปปาอีตาเลีย 2 ฤดูกาล 2005-2006 และ ฤดูกาล 2006-2007 กับ โรมา
เหรียญทองแดง โอลิมปิก ปี2000
ดูรังโก

| ดูรังโก Victoria de Durango Korian |
| --- | --- |
นคร
Montage of the city of Victoria de Durango
สมญา: La Perla Del Guadiana, La Tierra Del Cine
สถานที่ตั้งของเมืองดูรังโกในรัฐดูรังโก
ดูรังโกสถานที่ตั้งในเม็กซิโก
พิกัด:  24°01′N 104°40′W﻿ / ﻿24.017°N 104.667°W﻿ / 24.017; -104.667
ประเทศ: เม็กซิโก
รัฐ: รัฐดูรังโก
เทศบาล: ดูรังโก
ก่อตั้ง: 8 กรกฎาคม 1563
ผู้ก่อตั้ง: Francisco de Ibarra
การปกครอง
 • นายกเทศมนตรี: Jorge Alejandro Salum del Palacio
ความสูง: 1,890 เมตร (6.201 ฟุต)
ประชากร (2015)
 • นคร: 654,876  คน
 • รวมปริมณฑล: 654,876  คน
 • Demonym: Duranguense/Durangueño
เขตเวลา: UTC−6 (CST)
 • ฤดูร้อน  (เวลาออมแสง): UTC−5 (CDT)
Area code: 618
เว็บไซต์: http://www.municipiodurango.gob.mx/
ดูรังโก (สเปน: Durango) หรือชื่อทางการว่า บิกโตเรียเดดูรังโก (Victoria de Durango) เป็นเมืองหลวงและเมืองใหญ่สุดของรัฐดูรังโก ประเทศเม็กซิโก เมืองตั้งอยู่ทางภาคเหนือของประเทศ มีประชากร 654,876 คน (ค.ศ. 2015) เมืองตั้งอยู่ที่ระดับความสูง 1,890 เมตร (6,201 ฟุต). ยังเป็นศูนย์กลางการปกครองของเทศบาลดูรังโก
เมืองตั้งอยู่บริเวณหุบเขากวาเดียนา ก่อตั้งเมื่อวันที่ 8 กรกฎาคม ค.ศ. 1563 โดยนักสำรวจชาวสเปนเชื้อสายบาสก์ ฟรันซิสโก เด อิบาร์รา ในยุคอาณานิคมสเปน เคยเป็นเมืองหลวงของจังหวัดนวยบาวิซกายาของนิวสเปน ซึ่งปัจจุบันครอบคลุมพื้นที่รัฐดูรังโกและรัฐชิวาวา
ดอลเมนแห่งกัวดัลเปรัล

ดอลเมนแห่งกัวดัลเปรัลที่เผยให้เห็นอย่างครบสมบูรณ์ในช่วงที่ระดับน้ำของอ่างเก็บน้ำบัลเดกัญญัสลดลงต่ำ
ดอลเมนแห่งกัวดัลเปรัล (สเปน: Dolmen de Guadalperal) หรือที่รู้จักในชื่อ สโตนเฮนจ์แห่งสเปน จากลักษณะที่คล้ายคลึงกับสโตนเฮนจ์ของอังกฤษ เป็นอนุสรณ์สถานหินตั้ง (อนุสรณ์สถานหินใหญ่) ที่มีอายุย้อนไปได้ถึงช่วง 4,000 ถึง 5,000 ปีก่อน ตั้งอยู่ในเมืองเปราเลดาเดลามาตา ในภูมิภาคกัมโปอารัญญูเอโล ทางตะวันออกของแคว้นเอซเตรมาดูรา ประเทศสเปน กลุ่มหินตั้งที่พบจมอยู่ภายในพื้นที่น้ำท่วมของอ่างเก็บน้ำบัลเดกัญญัส แม่น้ำตาโฆ และสามารถเห็นได้เฉพาะเมื่อระดับน้ำในอ่างเก็บน้ำลดลงมากพอเท่านั้น
ลักษณะและประวัติ

ดอลเมนแห่งกัวดัลเปรัลประกอบด้วยแท่งหินแกรนิต 150 ก้อน เรียกว่า หินตั้ง (ออร์โธสแตท) วางเรียงในแนวตั้งเพื่อสร้างโถงรูปไข่ที่มีเส้นผ่านศูนย์กลาง 5 เมตร (16 ฟุต) โถงนี้อยู่ตรงกลางภายในแอ่งของกองเนินดินและกรวดขนาดใหญ่รูปวงกลม โดยเจาะช่องทางเดินเข้าถึงโถงที่ความสูงระดับเดียวกับพื้นโถงซึ่งยาวประมาณ 21 เมตร (69 ฟุต) และกว้าง 1.4 เมตร (4.6 ฟุต) ที่ปลายสุดของทางเดินตรงทางเข้าโถงมีหินตั้งเดี่ยว (menhir) สูงประมาณ 2 เมตรซึ่งมีภาพสลักรูปงูและถ้วยหลายใบ ภาพสลักเหล่านี้อาจใช้เป็นสัญลักษณ์ของการคุ้มครองอนุสรณ์สถานนี้ ภายนอกโถงและกองเนินดินกรวดล้อมรอบด้วยวงแหวนวงกลมแคบ ๆ อีกชั้น ซึ่งลักษณะทางสถาปัตยกรรมแบบนี้เป็นโครงสร้างที่พบได้ทั่วไปในทางตะวันตกของคาบสมุทรไอบีเรีย
จากการวิจัยล่าสุดพบว่า ภาพแกะสลักบนหินตั้งเดี่ยวที่สลักเป็นลายเส้นคดโค้งยาวจากบนลงล่าง เชื่อว่าเป็นสัญลักษณ์แทนของรูปทรงของแม่น้ำตาโฆที่ไหลผ่านพื้นที่
อนุสรณ์สถานนี้ได้รับการค้นพบใน ค.ศ. 1926 ภายใต้ช่วงโครงการวิจัยและสำรวจขุดค้นที่นำโดยฮูโก โอเบอร์ไมเออร์ (Hugo Obermaier) นักโบราณคดีชาวเยอรมัน ระหว่าง ค.ศ. 1925–1927 อนุสรณ์สถานนี้อาจเป็นสุริยสถานหรืออาจใช้เป็นที่ฝังศพอีกด้วย ยังมีการพบซากจากวัฒนธรรมโรมัน ได้แก่ เหรียญ เศษเซรามิก และหินเจีย ในลักษณะที่บ่งบอกว่าในเวลานั้นสิ่งของเหล่านี้ได้รับการเก็บรักษาไว้อย่างปลอดภัยจากการปล้นสะดม พบขวาน 11 ชิ้น, เซรามิก, มีดหิน และค้อนตีขึ้นรูปเครื่องทองแดงในหลุมขยะที่อยู่ใกล้ ๆ นอกจากนี้ยังพบนิคมที่น่าจะมีข่วงอายุเดียวกับการก่อสร้างและสันนิษฐานว่าน่าจะเป็นที่พักอาศัยของผู้สร้างอนุสรณ์สถานนี้ โอเบอร์ไมเออร์ค้นพบบ้านเรือน คราบถ่านและขี้เถ้า เครื่องปั้นดินเผา แท่นสี และหินลับขวาน
ใน ค.ศ. 1963 การก่อสร้างอ่างเก็บน้ำบัลเดกัญญัสทำให้ระดับน้ำสูงท่วมดอลเมนแห่งกัวดัลเปรัล จึงสามารถมองเห็นดอลเมนได้ก็ต่อเมื่อระดับน้ำลดต่ำเท่านั้น โดยเฉพาะในช่วงที่เกิดสภาพภัยแล้งในช่วงฤดูร้อนของทศวรรษที่ผ่านมา ระดับน้ำที่ลดลงอย่างมากได้เปิดเผยให้เห็นได้ดอลเมนนี้หลายครั้ง
การจมอยู่ภายใต้น้ำท่วมของอ่างเก็บน้ำได้ก่อให้เกิดความเสียหายต่ออนุสรณ์สถานที่ไม่สามารถฟื้นฟูได้ จากการกัดเซาะผิวของหินรวมทั้งภาพแกะสลักเหล่านั้น คณะวิจัยของโอเบอร์ไมเออร์ได้จำลองภาพแกะสลักซึ่งตีพิมพ์ใน ค.ศ. 1960 โดยเกออร์คและเวรา ไลส์เนอร์ นักโบราณคดีชาวเยอรมัน ในปัจจุบันสมาคมราอิเซสแห่งเปราเลดา (Raíces de Peraleda association; สมาคมรากแห่งเปราเลดา) กำลังเรียกร้องให้มีการฟื้นฟูสภาพเนื่องจากการเสื่อมสภาพที่สังเกตได้ชัด
โครงสร้างของดอลเมนแห่งกัวดัลเปรัลได้รับการเผยให้เห็นได้อย่างครบสมบูรณ์เป็นครั้งแรกในรอบ 50 ปีในเดือนกรกฎาคม ค.ศ. 2019 จากภาพถ่ายดาวเทียมของนาซาในช่วงฤดูแล้ง โดยเผยให้เห็นหินนับได้ทั้งหมด 150 ก้อน
การเผยให้เห็นบางส่วนของดอลเมนในช่วงฤดูร้อน ค.ศ. 2012
ด้านหน้าของหินตั้งเดี่ยวที่มีรูปสลัก (ขวาสุด)
ภาพสลักลายเส้นคดโค้งบนหินตั้งเดี่ยว (กลางซ้าย) เชื่อว่าสอดคล้องกับทิศทางกระแสน้ำของแม่น้ำตาโฆ
แหล่งข้อมูลอื่น

สโตนเฮนจ์ของสเปนที่โผล่พ้นน้ำ (El Stonehenge español sale a flote)
มหัศจรรย์ไอบีเรีย: ดอลเมนแห่งกัวดัลเปรัล (Iberia Mágica: el dolmen de Guadalperal)
เอซเตรมาดูราในประวัติศาสตร์: ดอลเมนแห่งกัวดัลเปรัล (Extremadura en la Historia: Dolmen del Guadalperal)
39°50′8.65″N 5°24′16.13″W﻿ / ﻿39.8357361°N 5.4044806°W﻿ / 39.8357361; -5.4044806
ดอนกิโฆเต้ แห่งลามันช่า ขุนนางต่ำศักดิ์นักฝัน

สำหรับร้านค้าจากประเทศญี่ปุ่น ดูที่ ดองกิโฮเต้
| --- | --- |
ภาพหน้าปกหนังสือ ดอนกิโฆเต้ แห่งลามันช่า ขุนนางต่ำศักดิ์นักฝัน (ต้นฉบับ)
ผู้ประพันธ์: มิเกล เด เซร์บันเตส ซาอาเบดรา
ชื่อเรื่องต้นฉบับ: 'El ingenioso hidalgo don Quijote de la Mancha'
ผู้แปล: สว่างวัน ไตรเจริญวิวัฒน์
ประเทศ: สเปน
ภาษา: สเปน
ประเภท: นวนิยาย
สำนักพิมพ์:  Iuan de la Cuesta  สำนักพิมพ์ผีเสื้อ
วันที่พิมพ์:  ค.ศ. 1605 (ภาคแรก), ค.ศ. 1615 (ภาคสอง)  มีนาคม พ.ศ. 2549 (ภาคแรก), ตุลาคม พ.ศ. 2562 (ภาคสอง)
ดอนกิโฆเต้ แห่งลามันช่า ขุนนางต่ำศักดิ์นักฝัน (สเปน: El ingenioso hidalgo don Quixote de la Mancha) เป็นวรรณกรรมที่ยิ่งใหญ่ระดับโลก เขียนโดยนักประพันธ์ชาวสเปนชื่อ มิเกล เด เซร์บันเตส ซาอาเบดรา โดยเขียนขึ้นเป็นนิยายเสียดสีล้อเลียนนิยายอัศวิน ภาคแรกเขียนเมื่อปี พ.ศ. 2148 แปลจากภาษาสเปนเป็นภาษาไทยโดยสว่างวัน ไตรเจริญวิวัฒน์ จัดพิมพ์ขึ้นเป็นพิเศษโดยรัฐบาลแห่งราชอาณาจักรสเปนเป็นครั้งแรกในเดือนธันวาคม พ.ศ. 2548 ในโอกาสครบรอบ 400 ปีของวรรณกรรมเรื่องนี้ โดยพิมพ์ครั้งแรกจำนวน 2 เล่ม เพื่อทูลเกล้าฯ ถวายพระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถ 1 เล่ม และสมเด็จพระราชาธิบดีฆวน การ์โลสที่ 1 และสมเด็จพระราชินีโซฟิอาแห่งราชอาณาจักรสเปน 1 เล่ม ในวโรกาสเสด็จเยือนประเทศไทย พิมพ์เผยแพร่ครั้งแรกในเดือนมีนาคม พ.ศ. 2549 โดยสำนักพิมพ์ผีเสื้อ วรรณกรรมเล่มนี้ ได้รับการนำมาสร้างเป็นละครบรอดเวย์ในชื่อ Man of La Mancha ซึ่งเพลง The Impossible Dream ที่ใช้ประกอบละครเรื่องนี้ได้รับการนำมาถอดความเป็นเพลงความฝันอันสูงสุด